A Hisztorija majho zsiccja (magyarul: "Az életem története") című dal Fehéroroszországot képviselte a 2017-es Eurovíziós Dalfesztiválon, Kijevben. A dalt a belarusz Naviband zenekar adta elő a második elődöntőben, ahonnan kilencedik helyezettként jutottak tovább a döntőbe, ahol végül tizenhetedik helyen zártak. A zenekar a BTRC közszolgálati televízió dalválasztó műsorán nyerte el a jogot, hogy képviseljék az országukat a dalfesztiválon.